Men selv om utfordringene er store både her og i andre fattige deler av verden, så er situasjonen mye bedre enn for 20 år siden. – Hvis dagens utvikling fortsetter, vil 86 prosent av befolkningen i utviklingsland ha tilgang på rent drikkevann innen 2015, sier generalsekretær i UNICEF Norge Kjersti Fløgstad i forbindelse med Verdens vanndag tirsdag. Skjær i sjøen Bedre vannforsyning i mange fattige strøk på kloden betyr at verden i øyeblikket ligger an til å nå tusenårsmålet om å halvere antall mennesker uten rent vann innen 2015. Likevel finnes det mange skjær i sjøen som kan endre utviklingen.